— 28 — 



tykt som hos Parmelia physodes. Løvet gaar langs Randene ofte 

 over i meget rige og tætte, koralformede Forgreninger (Isidier), der 

 præsenterer sig som en fint kruset Bræmme. Disse Isidiers Spidser 

 viser sig svagt brunfarvede eller er af samme Farve som Løvets 

 lysegraa Overflade: deres Bestemmelse er aabenbart at bære Pyk- 

 nider som hos nærbeslægtede Arter. Saadanne fandtes dog ikke 

 paa de af mig undersøgte Eksemplarer. Derimod synes det, som 

 om Individernes yderste Forgreninger eller kun deres Spidser, der 

 let løsner sig i alt Fald i tør Tilstand, kommer til at spille en Rolle 

 som Formeringsorganer, ligesom de paa Løvets Overflade dannede 

 Soredier. I hvert Fald maa C. glauca formere sig ved Hjælp af 

 Soredier eller Pyknokonidier, da den aldrig er fundet med Frugt i 

 Danmark (Deichmann Branth og Rostrup). 



Cetraria juniperina (L.) angives at være sjelden ; her i Landet 

 er kun fundet Varieteten pinastri (Scop.) Ach. , hvortil ogsaa de 

 Individer, jeg har samlet, hører; de voksede begge paa Kviste af 

 Calluna gulgaris (Hede ved Feldborg Plantage og Skulbøl Hede nær 

 Ringkøbing Fjord). Løvets Rande var tæt besatte med Soredier; 

 Pyknider fandtes ikke. C. saepincola (Ehrh.) har jeg ej fundet 

 epifytisk i selve Heden; derimod har jeg nogle Gange truffet Usnea 

 barbata (L.) f. dasypoga (Ach.), der i Almindelighed kun optræder 

 paa Skovtræer, paa Lyngkviste og langt fra Skov (Hede ved Skul- 

 bøl, Klithede S. f. Nymindegab, Heder ved Sjørup). 



Blandt skorpeformede Epifytlaver er de almindeligst forekom- 

 mende Lecanora subfusca (L.) var. albella (Hoffm.) og Lecidea 

 parasema Ach. et Nyl. subsp. enteroleuca (Ach. et Fr. ); de findes 

 vistnok altid paa Sarothamnus scoparius o. a. større Buske i Heden 

 f. Eks. enlig staaende Purrer af Prunus spinosa, Fagus o. s. v. Ejen- 

 dommeligt er forøvrigt, at de talrige Purrer af Juniperus communis 

 i ringe Grad eller slet ikke er modtagelige for Laver, saavel skorpe- 

 som bladformede ; Aarsagen hertil er antagelig dels den Mangel paa 

 Lys, Laverne let vil lide af paa Enens Stamme og Grene, dels 

 Barkens Beskaffenhed. Endvidere har jeg fundet Graphis varia 

 (Pers.) f. atra Pers. , men den synes mindre almindelig end de to 

 ovenfor nævnte Arter. Endnu bør det anføres, at Deichmann 

 Branth et Par Steder har fundet Segestrella grisea Schleich, og 

 S. analepta (Ach.) paa Pors; muligen kan en Del andre skorpe- 

 formede Laver findes som Epifyter. 



Flere Laver lever epifytisk paa Mosser i Heder og Hedemoser. 

 Dette kan som ovenfor nævnt være Tilfældet med Parmelia physo- 



